PROCEDEMENTO DE PROVISIÓN DE CARÁCTER TEMPORAL EN COMISIÓN DE SERVIZOS PARA O POSTO DE XEFE/A DESENVOLVEMENTO URBANÍSTICO NA XMU
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Persoal, oposicións, 02/11/2021)

A concelleira delegada da área de Urbanismo e Vicepresidenta da Xerencia Municipal de Urbanismo en data 21 de outubro de 2021 ditou a seguinte, En relación co procedemento incoado para a provisión en réxime de Comisión de Servizos do posto de traballo vacante “xefe/a Desenvolvemento Urbanístico”; considerando as razóns de extraordinaria e inaprazable necesidade manifestadas no Expediente e de conformidade coa proposta formulada resolvo, PRIMEIRO. Aprobar convocatoria aberta a funcionarios de carreira doutras Administracións Públicas para a provisión en réxime de Comisión de Servizos do posto de traballo vacante denominado “xefe/a Desenvolvemento Urbanístico” que, segundo a vixente Relación de Postos de Traballo da Xerencia Municipal de Urbanismo do Concello de Vigo (BOP 30.12.2020), ostenta as seguintes características: Grupo de titulación: A1 Complemento de Destino: 28 Complemento Específico: 32.236,94 euros Tipo posto: Singularizado. Escala: Admón. Especial / Admón. xeral. Subescala: Técnica. Clase: Superior Titulacións posibles esixidas. Licenciado en Dereito, Ciencias Políticas, Ciencias Económicas ou Empresarias; Enxeñeiro superior; Arquitecto superior ou equivalentes. Formación Específica: Ningunha. Forma de Provisión: Libre Designación. Situación: Vacante. SEGUNDO. As solicitudes dirixiranse á Vicepresidencia da Xerencia Municipal de Urbanismo e presentaranse electrónicamente na sede electrónica do Concello de Vigo, https://sede.vigo.org/expedientes/sede (Lei 39/2015, de 1 de outubro, do procedemento administrativo común das Administracións Públicas e Real Decreto 203/2021, de 30 de marzo, polo que se aproba o Regulamento de actuación e funcionamento do sector público por medios electrónicos). O prazo para a presentación de solicitudes é de 10 días hábiles computados desde o seguinte ao de publicación do anuncio da convocatoria no Boletín Oficial da Provincia. As solicitudes conterán os datos persoais do/da solicitante, enderezo, número de teléfono fixo/móbil, dirección de correo electrónico e copia simple do DNI en vigor. Acompañaranse, ademais, as certificacións e documentos xustificativos dos requisitos exixidos na presente convocatoria: TERCEIRO. O xerente da Xerencia Municipal de Urbanismo, na súa condición de xefe superior e director de todos os servizos e dependencias da Xerencia, formulará á Vicepresidencia proposta de nomeamento. O tempo da Comisión de Servizos será o necesario para á provisión definitiva do posto vacante coa duración máxima dun ano prorrogable por outro. CUARTO. Publicar a presente Resolución de convocatoria no Boletín Oficial da Provincia e na Intranet Municipal. Contra a presente Resolución poderase interpoñer recurso de reposición ante o mesmo órgano que a ditou no prazo dun mes a contar dende o día seguinte ao da publicación, ou ben, recurso contencioso-administrativo ante os Xulgados do Contencioso-Administrativo de Vigo no prazo de dous. Se se interpoñera o primeiro, non poderá interpoñerse recurso contencioso-administrativo ata a resolución ou desestimación presunta do recurso. tr/ Vigo, na data da sinatura dixital A Vicepresidenta da XMU (Resolución do 11.07.2019) Asdo. María José Caride Estévez